Številka: 478-151/2015-11

Datum: 8. 6. 2020

Mestni svet

Mestne občine Ptuj

|  |  |
| --- | --- |
| **ZADEVA:** | Predlog za obravnavo na 17. redni seji Mestnega sveta Mestne občine Ptuj |
|  |  |
| **NASLOV:** | **Predlog Sklepa o prodaji nepremičnine katastrska občina 400 Ptuj parcela 487/38** |
|  |  |
| **PRIPRAVIL:** | Oddelek za gospodarske dejavnosti  Nina Majcen Ogrizek, višja svetovalka |
|  |  |
| **PRAVNA**  **PODLAGA:** | 23. člen Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19) |
| **POROČEVALEC:** | Andrej Trunk, vodja Oddelka za gospodarske dejavnosti  Nina Majcen Ogrizek, višja svetovalka na Oddelku za gospodarske dejavnosti |
|  |  |
| **PRISTOJNO**  **DELOVNO TELO:** | Odbor za gospodarstvo, Odbor za okolje in prostor ter gospodarsko infrastrukturo, Odbor za finance |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Sklepa o prodaji nepremičnine katastrska občina 400 Ptuj parcela 487/38 v predloženem besedilu. |

Nuška Gajšek

županja

Priloga:

* predlog sklepa z obrazložitvijo
* Sklep Mestnega sveta Mestne občine Ptuj št. 478-151/2015 z dne 23.7.2018
* dopolnjen osnutek OPPN\_maj 2020

PREDLOG

junij 2020

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj, na \_\_\_ seji, dne \_\_\_, sprejel naslednji

**S K L E P**

**o prodaji nepremičnine katastrska občina 400 Ptuj parcela 487/38**

Proda se nepremičnina katastrska občina 400 Ptuj parcela 487/38 (ID 6516725), v površini 1.896 m2.

Izhodiščna vrednost nepremičnine znaša 137.000,00 EUR. V vrednosti ni zajet davek na dodano vrednost.

Prodaja navedene nepremičnine se v skladu s 50. členom Zakona o stvarnem premoženju države in samoupravnih lokalnih skupnosti opravi po metodi javne dražbe.

S sprejetjem tega sklepa preneha veljati Sklep Mestnega sveta Mestne občine Ptuj, št. 478-151/2015 z dne 23. 7. 2018.

Ta sklep prične veljati z dnem sprejema na Mestnem svetu Mestne občine Ptuj.

Številka: 478-151/2015-11

Datum:

O b r a z l o ž i t e v :

**a.) Pravna podlaga:**

Predlagana prodaja se bo izvedla v skladu z določili Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) in Uredbe o stvarnem premoženju države in samoupravnih lokalnih skupnosti (Uradni list RS, št. 31/18) po metodi javne dražbe. Navedena nepremičnina se bo prodala na podlagi Načrta ravnanja z nepremičnim premoženjem Mestne občine Ptuj za leto 2020. Gradivo je predhodno obravnavala Komisija za ravnanje s stvarnim premoženjem Mestne občine Ptuj.

**b.) Predmet in obseg stvarnega premoženja:**

* Nepremičnina v katastrski občini 400 Ptuj parcela 487/38, v izmeri 1.896 m2.
* Nepremičnina v naravi predstavlja parkirišče ob trgovini Mercator na Potrčevi cesti.
* Nepremičnina se večinoma nahaja v območju stavbnih zemljišč, in sicer v osrednjem območju centralnih dejavnosti; EUP: CE21.

****

****

* Na predmetnem območju je predvidena izdelava Občinskega podrobnega prostorskega načrta. Izdelan je dopolnjen osnutek OPPN za javno razgrnitev, po pridobitvi CPVO odločbe se bo akt javno razgrnil. Kot izhaja iz dopolnjenega osnutka, se na predmetni nepremičnini predvideva izgradnja večstanovanjskega objekta etažnosti K+P+4 z varovanimi stanovanji. Dokonča lokacija in kapaciteta objekta bo znana šele po sprejetju OPPN.
* Nepremičnina bo prodana po načelu videno kupljeno. Kupec bo s sklenitvijo pogodbe izrecno potrdil, da je seznanjen z dejanskim in pravnim stanjem predmetne nepremičnine, zato iz tega naslova zoper prodajalko ne bo mogel uveljavljati nobenih zahtevkov.
* Na nepremičnini si bo Mestna občina Ptuj pridržala brezplačno služnostno pravico za potrebe vzdrževanja, popravila, obnove in nadzora izgrajene komunalne infrastrukture – vodovoda in kanalizacije.

**c.) Pravni pregled stanja stvarnega premoženja:**

Pri navedeni nepremičnini je na dan vpogleda v zemljiško knjigo (8.6.2020) vknjižena lastninska pravic v korist Mestne občine Ptuj in ni vpisana nobena pravica ali pravno dejstvo, ki omejuje lastninsko pravico na nepremičnini.

Mestni svet Mestne občine Ptuj je v zvezi s prodajo predmetne nepremičnine na 42. seji v letu 2018 že sprejel Sklep št. 478-151/2015 z dne 23.7.2018. S predmetnim sklepom se je potrdila prodaja navedene nepremičnine po vrednosti 147.500,00 EUR (77,78 EUR/m2). Izvedeni sta bili dve javni dražbi, vendar prodaja predmetne nepremičnine ni bila uspešna.

**č.) Ocenitev stvarnega premoženja:**

Iz cenilnega poročila, ki ga je dne 22.5.2020 izdelala družba GIM OV d.o.o., Gregorčičeva ulica 11, 2000 Maribor, izhaja, da znaša vrednost nepremičnine 137.000,00 EUR (72,34 EUR/m2).

**d.) Stroški pravnega posla:**

Kupec prevzame stroške davka na dodano vrednost, stroške notarskih storitev, stroške izdelanega cenilnega poročila ter stroške vknjižbe lastninske pravice na svoje ime in v svojo korist v zemljiški knjigi.

Na podlagi navedenega mestnemu svetu predlagam obravnavo in sprejem sklepa v predloženem besedilu.

Pripravila: Nuška Gajšek

Nina M. Ogrizek županja